Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 469/15/8807	Michalovce, 30.6.2015
EEČ : 2-66-237-2015

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin ublíženia na zdraví podľa § 157 odsek 1,2  písmeno a) Trestného zákon na tom skutkovom základe, že dňa 18. 12. 2007 v čase okolo 18,25 hodine riadil mikrobus značky Mercedes Benz, evidenčného čísla XXXXX s pripojeným vozidlom číslo XXXXX, na hraničnom priechode Vyšné Nemecké, po účelovej komunikácií označenej ako vedľajšia cesta, v smere od colného priestoru na obec Vyšné Nemecké, pričom pri prejazde križovatkou nerešpektoval dopravnú značku „C2“ - Stop, daj prednosť v jazde, s vozidlom pokračoval v jazde a nedal prednosť nákladnému vozidlu značky Scania, evidenčné číslo XXXXX s návesom Schwarzmuller,  evidenčné číslo XXXXX, idúcemu smerom na Sobrance, ktoré riadil vodič XXXXX, narodený XXXXX a došlo k zrážke vozidiel. Pri dopravnej nehode utrpeli spolujazdci vo vozidle značky Mercedes Benz  XXXXX, narodená XXXXX, zlomeninu pravej kľúčnej kosti, tržnú ranu čela a pravého pleca s dobou liečby a práceneschopnosti viac ako 6 týždňov. XXXXX, narodený XXXXX, utrpel poranenie hlavy s dobou liečby a práceneschopnosti do 7 dní predbežne. Vodiči nemali požité alkoholické nápoje - dychové skúšky - 0,00 mg/l. XXXXX týmto konaním porušil ustanovenie § 19 odsek 4 zákona Národnej rady Slovenskej republiky číslo 315/1996 Z. z. o premávke na     pozemných      komunikáciách     v    znení     neskorších      predpisov, 

o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce,

Odôvodnenie:
Vyšetrovateľ Okresného riaditeľstva Policajného zboru, Odboru kriminálnej polície Michalovce, uznesením  sp. zn. ORP-1007/OVK-MI-2007 z 19. 12. 2007 začal trestné stíhanie a súčasne vzniesol obvinenie XXXXX  pre prečin ublíženia na zdraví podľa § 157 odsek 1,2  písmeno a) Trestného zákona, na tom skutkovom základe, ako je vyššie uvedené. 
Trestné stíhanie bolo uznesením vyšetrovateľa Okresného riaditeľstva Policajného zboru, Odboru kriminálnej polície Michalovce, uznesením  sp. zn. ORP-1007/OVK-MI-2007  z  18. 02. 2008 prerušené podľa § 228 odsek 2 písmeno a) Trestného poriadku Slovenskej republiky, nakoľko pre neprítomnosť obvineného  nebolo možné vec náležite objasniť.  
Generálna prokuratúra Slovenskej republiky v Bratislave v súlade s návrhom Okresnej prokurátorky v Michalovciach požiadala o prevzatie trestného stíhania obvineného XXXXX Generálnu prokuratúru Ukrajinskej republiky, na základe čoho bolo vykonané trestné konanie  pre vyššie uvedený skutok na území Ukrajinskej republiky. 
Po obdržaní výsledkov odovzdaného trestného stíhania a ich pretlmočení bolo potrebné  pokračovať v trestnom stíhaní a vo veci rozhodnúť s konečnom platnosťou. 
Uznesením riaditeľa Oddelenia vyšetrovania Hercajivského okresného oddelenia Správy Ministerstva vnútorných vecí Ukrajiny v Černiveckej oblasti  pod číslom 12012270050000283 zo 07. 12. 2012 bolo trestné stíhanie proti obvinenému XXXXX, stíhanému pre trestný čin podľa článku 286 odsek 1 Trestného zákona Ukrajiny, zastavené podľa článku 110 odsek 1,2, článku 284 Trestného poriadku Ukrajiny, pretože v skutku obvineného nedošlo k naplneniu skutkovej podstaty trestného činu podľa článku 286 odsek 1 Trestného zákona Ukrajiny. 
Z odôvodnenia predmetného uznesenia vyplýva, že po vypočutí svedkyne - poškodenej XXXXX táto uviedla, že pri dopravnej nehode neutrpela žiadne zlomeniny ale len drobné zranenia a odmietla dodatočné röntgenové vyšetrenie, bez ktorého nebolo možné stanoviť stupeň závažnosti zranení. Poškodená tiež uviedla, že žiada zastaviť trestné konanie, keďže neuplatňuje žiadne nároky voči obvinenému.  
Podľa § 215 odsek 2 písmeno b) Trestného poriadku prokurátor môže zastaviť trestné stíhanie, ak o skutku  obvineného bolo už právoplatne rozhodnuté cudzozemským súdom  alebo iným cudzozemským orgánom príslušným  na konanie o trestnom čine, priestupku  alebo o  inom správnom delikte a toto rozhodnutie možno považovať za dostačujúce.
Vzhľadom na to, že ukrajinské rozhodnutie možno považovať za dostačujúce,  bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ivan Tvarožek
prokurátor